b'\n_START_ARTICLE_\nTolentino-traktaten\n_START_PARAGRAPH_\nTolentino-traktaten av 19. februar 1797 var den fredsavtale som pave Pius VI ble tvunget til \xc3\xa5 undertegne etter den seierrike franske invasjon i Nord-Italia i 1796\xe2\x80\x931797. Den f\xc3\xb8rte til en oppstykking av Kirkestaten som ble delt mellom \xc3\x98sterrike, konged\xc3\xb8mmet Napoli og (en mindre del) den nyopprettede franske klientstat Den cisalpinske republikk. _NEWLINE_Paven m\xc3\xa5tte avst\xc3\xa5 Avignon, Venaissin, Bologna, Ferrara og Romagna (som ble utropt til Den anconitanske republikk) og betale 15 millioner franc i krigsreparasjoner, og overlevere en rekke kunstskatter.\n_START_SECTION_\nEtterspill\n_START_PARAGRAPH_\nUnder et fors\xc3\xb8k p\xc3\xa5 \xc3\xa5 bringe revolusjonen til Roma ble den franske general Mathurin-L\xc3\xa9onard Duphot skutt og drept, hvorp\xc3\xa5 franskmennene okkuperte Roma den 10. februar 1798 og utropte Den romerske republikk fem dager etter. Fordi paven nektet \xc3\xa5 underkaste seg det franske styre, ble han tatt til fange og f\xc3\xb8rt fra Roma om natten den 20. februar.'